b'\n_START_ARTICLE_\nTeise keisririigi stiil\n_START_PARAGRAPH_\nTeise keisririigi stiil (prantsuse keeles style Second Empire v\xc3\xb5i style Napol\xc3\xa9on III) oli arhitektuuristiil, mis levis 19. sajandi teisel poolel ning 20. sajandi algusaastatel L\xc3\xa4\xc3\xa4ne- ja Kesk-Euroopas. Kuigi stiil v\xc3\xa4ljendus sellistes suuremates linnades nagu Pariis, Viin ja Br\xc3\xbcssel, m\xc3\xb5jutas see ka P\xc3\xb5hja-Ameerikat, ennek\xc3\xb5ike Idarannikut._NEWLINE_Stiili juured ulatusid 17. sajandi renessanssi. Kuna stiil arenes oma algup\xc3\xa4rast edasi, omandas see eelk\xc3\xb5ige uusbaroksed tunnusjooned, milles tihti kombineeriti mansardkorruseid ja madalaid ruutkupleid. Stiil rakendus eelk\xc3\xb5ige prantsuse kodanluse ajal vahemikus 1860\xe2\x80\x931880. Pariisi kesklinna puiesteede \xc3\xa4\xc3\xa4rsed kvartalid olid tihti vastavalt projekteeritud ja ehitatud._NEWLINE_Stiili nimetus viitab Prantsuse teisele keisririigile, mida valitsesid keiser Napol\xc3\xa9on III ja keisrinna Eug\xc3\xa9nie.'